Source: http://tilk-tilk.blogspot.com/2011_09_04_archive.html
Timestamp: 2018-11-16 17:45:50+00:00

Document:
Palimadár bemutatja: 04 szeptember 2011
Gubcsi Lajos: HŰ SZÓ, HÁBORGÓ Ex lacrimis Hungarorum című új, előkészületben levő könyvéből részlet:
Erdély élő ember
Felfoghatatlan, mint a konkrét szerelem ismeretlen oka. Érthetetlen, hogy miért él a szívünkben az örök Erdély. Miért ő a le- és megtörhetetlen magyar identitás tiszta képe, s miért a záloga is sötétebb időkben?
Megmagyarázhatatlan, hiszen az Árpád-házi királyok idején kiesett a fő áramlatból, s az idegen királyok is inkább csak forrásait, adóját élvezték, mígnem háromra szakadt az ország – mint majd később, 400 véres év után újra jön a hármas átok-mítosz: harmadjára tépték, a belsejére szűkítették, ha egyáltalán van értelme annak, hogy egy országnak és népnek mi a belseje. Mohács, különösen pedig az osztrák Habsburg-ág királlyá választása után mi maradt, ami független lehetett? A távoli vad világ, a Szapolyai-család uralma, s a magyarok hite, hogy van még egy darab magyar föld.
Erdély, a függetlenség szimbóluma? Erőforrása? Hiszen még fénykorában, a XVII. században is martalócok, idegen zsoldosok, tatár hordák, a szultánnak adózó hódolat, a fejedelmek és –jelöltek egymással való véres küzdelme, a szászok kívülállósága és a székelyek makacs harca – kevély harciassága – borította vérbe az országrészt szinte minden évben. S a nagy fejedelmek is! Milyen meggondolatlan csatát vívott több is a lengyel trónért, mígnem II. Rákóczi György egész birodalmát, a volt függetlenség kiinduló gócait éppen a lengyel „testvérek visszaütése” tette újra véres földdé – hogy aztán ugyanennek a fejedelemnek, a későbbi nagy szabadsághős nagyapjának szembe kelljen néznie minden más ellenséggel: magyarokkal, tatárokkal, szászokkal, székelyekkel, s bele is kelljen halnia a nagy kalandba – meddig érsz, Erdély?
A dicső XVII. század olyan üszköt vetett a falvak, városok népére, hogy a kipusztulás, az elnéptelenedés ellen a román – havasalföldi, moldvai származású -, korábban a Kárpátok gerincén innen merészkedő, s onnan alácsordogáló oláh jobbágyokat s uraikat, idegen papjaikat kellett segítségül hívni a földek művelésére, az állatok tartására.
S ami a Rákóczi-szabadságharc leverése után következett!? Milyen dadogó szabadság, milyen bicegő függetlenség?! Gubernátorok az ismeretlen guberniumban, amely most már sehogy se része Magyarországnak, az Erdélyi Nagyfejedelemség Ausztria tartománya! Isten, ezért kértél annyi vért?
Mit kibírt az erdélyi magyar, nemes, arisztokrata, jobbágy, polgár! Mindig elvettek tőle, s soha nem adtak, a magyar királyság többi területe nem is adhatott: szegény volt, mint a templom egere. Szétesett, és csak a reformkor tudta ismét magyarrá tenni. Van-e valami törvény abban, hogy a legnagyobb magyar lélek hordozója, Petőfi elmegy meghalni Erdélybe? Van.
Mert mit keres a homok, a puszta, a kietlen és sivár, sovány Alföld legénye a zordon Kárpátok tövében?
Mit keresek én a vágyaimban, amikor kis, egészen pici gyerekként Erdély van a homlokomra írva, oda vágyom, pedig még nem látszom ki az iskolapadból? Csaba királyfi után nézek mindig a csillagokba, s ő Erdélyt védi és vigyázza. A székelyeket irigylem, hogy miért lehet olyan jó őnekik, hogy székelyek lehetnek, akiknek azt mondta Attila fia, hogy „te pedig népem, itt székelj” addig, míg visszajövök érted a seregeim élén.
Mit keresek én álmaimban Erdélyben, mikor ott senkim, mikor ott korábban soha nem lehettem, s mint a világvége, olyan messze volt annak az országnak, amelyben felnőttem… Mit akarok én, a homok és a tarack embere a fenyvesekben, ha az első hegyen örökre eltévednék? Miért hiszem, hogy az a magyar nyelv íze, ami onnan eljut hozzám hébe-hóba? Hogy azok a magyarok!
Mi fűt felnőtt fejjel, hogy tiltakozzak minden ellen, ami bántja, cserbenhagyja őket? Hogy megrögzött makacssággal várom a brutális diktátor pusztulását, hogy azt hiszem: az Isten kardja, Attila fia kezébe kerülvén, lesújt majd rá? Miért vagyok gyerek világot látott felnőttként?
S miért rohanok 1989 jeges végén, mint az eszelős, Erdélybe, járhatatlan hajnalokon, könyvekkel, gyógyszerrel, Kányádi Sándort, Sütő Andrást látogatni, a korondiakat, Marosvásárhely papjait, a lócájukon keresve rövid álmokat másnap hajnalig. Miért éppen ott halok meg csaknem teljesen, Csíkszereda és Tusnádfürdő halálkanyaros útjain? Miért mosolyog rám mindenki itt a kórházban, amikor kimászok a kómából? Hol vagyok ennyire otthon máshol, mint itt, ahol semmim, senkim?
Nem érdekes, kinek nem él Erdély. Nekik joguk van félni attól a misztikus ősi erőforrástól, attól a szabadságszellemtől, amit azok kapnak e szó hallatán, akik bezárták a lelkükbe magyarságukat.
S akik megérteni akarják, de még nem tudták, olvassák elmélkedő perceikben Rákóczi Mikes Kelemenének és a XX. század Mikes Kelemenének, Wass Albertnek száműzetésben írt sorait. Hiszen érthetetlen az is, hogyan tudták ők – mégis annyi szeretet megőrzésével – felcserélni a Kárpátok szeleinek sustorgását vagy éppen vad és szilaj, gátlástalanul üvöltő száguldását; felváltani arra a percre, amint a tenger kileheli lelkét az utolsó csobbanással a part szárazán, a lábuknál? Talán éppen a sustorgás az örök: a szabadság dallama, ami nem a földhöz köt bennünket, még csak nem is az anyaföldhöz, hanem az ott, az abban felnőtt szárnyaló lélekhez, amely mindenütt szabad.
Bejegyezte: László Géza Tilk dátum: péntek, szeptember 09, 2011
BAÉSZ: Felhívás!
Jelentős, nagy értékben, üzletszerűen, és szervezetben elkövetett bűncselekmény a bankok, hitelintézetek és a volt és jelenlegi kormányok részéről Magyarország lakossága ellehetetlenítésére, kifosztására!
Az felhívás célja, hogy a deviza-alapú banki hitelesek ügyészségen tett feljelentésekkel éljenek, a magyar és a nemzetközi jog megsértése, csalás, megtévesztés, orgazdaság, sikkasztás és hatalommal való visszaélés bűntette miatt, "ismeretlen tettes" ellen, és ez alapján KÁRTÉRÍTÉSI IGÉNYT is bejelenthessenek, az ügyészségi nyomozás és büntetőper lezárulta után, polgári-peres eljárás keretében. A mellékelt feljelentések, és "feljelentés-minták" és kiegészítések, alkalmazható BTK, PTK és Nemzetközi jog szerinti rendelkezések alapján! Közérthetően láthatóvá válik, hogy valóban bűncselekmények sorozata áll a deviza-alapú hitelezési ügyletek mögött! Mivel 2009-ben Sólyom László nem írta alá a csoportos perindításra vonatkozó törvényjavaslatot (banki érdekek miatt), pertársaságokat kell alapítani, vagy belépni egy meglévőbe, hogy érdekeinket, jogainkat érvényesíteni tudjuk! Szintén ezidőben felemelték a polgári-peres eljárások eljárási díját a vitatott összeg 6%-ra, amit a legtöbb elszegényedett, kifosztott hiteles nem képes megfizetni! A kormányzatok ezzel kívánták elérni, hogy a nemzetközi és magyar jog szerint is törvénytelen banki szerződések szerződés -és jogellenesen megállapított ügyleti kamatát nekük tetsző módon, de törvénytelenül változtassák, ezzel hitelesek öngyilkosságát, ellehetetlenülését, adós-rabszolgává tételét okozzák. A büntetőeljárás lefolytatására nem vonatkozik a polgári-peres eljárások 6%-os eljárási költsége! Mivel sok-százezer adóst (és hozzávetőleg 3,5 millió embert) érint a kormányszinteken is támogatott és kivitelezett csalás, az érdekeinket tömegesen benyújtott feljelentéssekkel kell nyomatékosítani! FIGYELMEZTETÉS!A deviza-hitel csalási ügyletek következményei elől, sem a jelenlegi, sem a korábbi kormányok képviselő nem tudnak kibújni, ezért fenn áll, a kormányzati provokációval, provokátorok segítségével kirobbantott polgárháború lehetősége! Konfliktus esetén elrendelhető, a még a „hatalom” által érvényesnek tekintett 1989.-es illegitim „ideiglenes” alkotmány szabályozása szerinti rendkívüli állapot bevezetése, és a katonai irányítás! Ezért fokozott figyelmet kell fordítani, hogy provokátorok ne tudják megakadályozni a jogérvényesítést azzal, hogy olyan cselekményeket követnek el, vagy olyan cselekmények elkövetésére buzdítanak, amelyek következtében a „hatalomnak indoka lehetne” az igazságukat követelő embereket megtámadni, bebörtönözni, az állampolgári jogokat felfüggeszteni! Ne feledkezzünk meg arról, hogy évek óta magyarellenes kampány folyik a nyugati médiában! Magyarországon nagyobb idegen hadsereg, és kormány által ellenünk fenntartott egyéb fegyveres testületi erő található, mint a Magyar Hadseregnek nevezett zsoldos-haderő.
Nem vagyunk egyedül!
A Jogsegély szolgálat, a TEMPO Párt, az MVSZ, a Banki Adósok Érdekvédelmi Szervezete, a Nemzeti Jogvédő Szolgálat, a Polgári Jogokat Pártolók Egyesülete, Jobbik EP képviselete és jogászai, számos jogász, szakértő, és ügyvéd támogatásával és tevékeny közreműködésével, gátat kell vetni Magyarország lakossága kifosztásának! Mivel a bankokkal kötött deviza-alapú hitelszerződések nem egyformák, de hasonlóak, feljelentésenként is kiigazításra, újrafogalmazásra szorulhat! Ezen írás sem érne semmit, ha nem vállalnánk fel a közvetlen segítségnyújtást, és ezúton további szervezetek csatlakozását, ügyvédek segítségét kérve! Jogi, érdekképviseleti segítséget, az alábbi elérhetőségeken lehet kérni, vagy csatlakozni a Banki Adósok Érdekvédelmi Szervezetének feljelentéséhez, ill. jelentkezni jogi segítségért: BAÉSZ részéről: kaslerarpad@yahoo.com Jogsegély Szolgálat: Link
A mellékletekben feljelentésminták, BTK, PTK, és nemzetközi jogi kivonatok találhatók, a feljelentésekhez segédletként elsősorban jogászok számára, de természetesen rendelkezésre állnak a Jogsegély Szolgálattal, a TEMPO Párt, a Nemzeti Jogvédők jogászai is! Azok is perelhetnek, akiknél már megtörtént a végrehajtás! A Nemzeti Nyomozó Iroda, a BAÉSZ feljelentéséhez csatlakozók esetében csak nevet és E-mail címet kér 2011. szeptember 12-es határidővel. A csatlakozáshoz Kasler Árpád úr, BAÉSZ elnök E-mail címén lehet jelentkezni!
Cseh-Bereményi
Bejegyezte: László Géza Tilk dátum: szerda, szeptember 07, 2011
Mit tenne Tibor bá', ha devizaadós lenne
Címkék: érdekérvényesítés
Devizaadósok: Névsor olvasás!
Egy devizaadós, Kata panasza és válasz Katának
Tele van a média, a "devizaadósok megmentésével". Különféle műsorokban megnyilatkoznak a hatalmas szakértők, képviselők, a bankok, a különféle szervezetek vezetői, ügyvédek és egyéb szószólók. Megy a parasztvakítás. Adós fizess. Miért vetted fel? Nem tudod, csak addig nyújtózkodj amíg a takaród ér? Bezzeg a forinthitelesek, velük lenne kiszúrva ha ... Kik milyen arányban felelősek és kik milyen arányban viseljék a terheket? Törvényes, nem törvényes? Perre készülnek a devizaadósok, de pórul járnak. Élő devizaadóst is vagy csak hármat mutatott - a 350 ezerből - a mainstream média, a téma kapcsán elhíresült Dr. Czirmes Györgyöt és a már régebben elhíresült Bíró Ica és Pataky Attila közszereplőket.
Mintha a "józsefattilai" rakodópart alsó kövén ülnék itt a Dunánál. Hallom, mint fecseg a felszín és hallgat a mély. Ám csitt. Mint suttogás a szélben ...
Ügyvédek,jogászok, sajtó, média, rendvédelem részére!
Katalin Marosi, 2011. szeptember 6., 17:34
Az útólsó segély kiáltás!
Elérkezett az idő amikor mindenkinek állást kell foglalnia ahhoz ,hogy az ember ember maradhasson!
Engedjétek meg sorstársaim,hogy nevetekben is megfogalmazzam Felhívásunkat azon személyek felé akik ebben a nehéz helyzetben tudásuk illetve társadalmi pozíciójuk alapján képviselhetik illetve hangunkat továbbíthatják, nyilvánosságra hozhatják az egész világ számára!
Kérek mindenkit! AKI HALLJA(olvassa)ADJA ÁT!
Kérünk minden magyarországi ügyvédet, jogászt, közgazdászt, bíróságot, ügyészséget álljanak ki a devizakárosultak ügye mellet,mely ma Magyarországon több millió embert érint(és most meg sem említem az önkormányzatok, intézmények azonos csapdába kerülését ill.,ellehetetlenülését!)Ma már nyílt titok,hogy a devizaalapú hitelezés CSALÁS volt.Még a miniszterelnök is kijelentette ,hogy a hitelek mögött nem volt valódi deviza fedezet!A szerződések egyoldalú banki módosításai,az egyre magasabb magyarázat nélküli összegek követelései, az uzsorakamat alkalmazása,a közjegyzői okiratok, a szerződések valamennyi pontja,az ingatlanok közönséges bűnözők kezére játszása mind-mind CSALÁS,CSALÁS!!!!Jogszabályokkal jogosan feltárhatók és megfoghatók! A valódi bűnösök felelősségre vonhatók!
Kérnénk Önöket, tegyék most félre a személyes érdekeiket! Mind poziciójuktól,mind anyagi érdekeltségüktől függetlenül, vállalják erkölcsi kötelességüknek a bajba jutottak megsegítését! Nekünk már nem maradt semmink,talán csak a reményünk még ha éhezünk és télen fázunk a fedél (a sajátunk)a fejünk fölött maradhat! Nincsenek már tartalékaink, nem tudjuk Önöket megfizetni, nem tudunk már hasznot hajtani de amíg életben vagyunk segítségért kiálltunk!Kérem hallják meg hangunk! Tudásukat önzetlenül ajánlják fel sok-sok millió bajba jutott ,megtévesztett, egyszerű embertársuk védelmében!Valószínű ezzel az üggyel most nem növekszik bankszámlájuk és ingyen senki nem szeret dolgozni, De próbálják ki csak most az egyszer ,milyen nagyszerű érzés a nagylelkűség és ennek a jutalma az a tükökép mely nap mind nap büszkén néz vissza Önökre!
Lehet,hogy most sokuk megvetően mosolyog rajtam,rajtunk.Mondván micsoda naiv demagógiákat locsog itt valaki. Kérem üljenek le néhány percre kényelmes kis foteljükbe, idézzék fel a múltjukat ,életüket.Gondoljanak ifjúkori önmagukra, terveikre mely erre a hivatásra ösztökélte Önöket.Talán szerepelt ott egy olyan gondolat,hogy az igazságért a bajba jutottakért fogok küzdeni!
Bizalmunk az Önöké ,várjuk a segítő szándékukat, tetteiket!
FELHÍVÁST teszek a sajtó és a média képviselői számára is!
Maradnék a tükör hasonlatnál! Mondjátok,hogy bírtok nap mind nap szembenézni a tükörképetekkel?Tudom(nem vagyok annyira naiv!) cenzúráznak, a szátokba adják a szót(legalább is jóindulatúan feltételezzük rólatok ezt!)és nem akarjuk elhinni,hogy Ti akiknek a legnagyobb tájékozottság áll a rendelkezésére, magatoktól kommunkáljátok a megtévesztést, a hazugságokat!
Itt az idő hogy mindnyájan állást foglaljatok és tanúbizonyságot tegyetek emberségetekről! Tudom a celebekkel készíteni riportot nagyobb dicsőség! De ha már ők is azon a véleményen vannak mint mi az elnyomott, ellehetetlenített károsultak, holott ők még nem is jutottak a gödör legaljára és nem élték át azt a nyomort melyben mi több millióan vergődünk,nos akkor már igazán nagy a baj!Itt az idő,hogy a mi hangunkat is meghalljátok, továbbítsátok. Tárjátok a világ elé milyen nagy bajban van ez az ország!Nem kellene megvárni ,hogy a külföldi tudósítók kürtöljék világgá az igazságot! Hisz akkor mi szükség lesz Rátok ezután?
Az újságírói szakma évszázadok óta a bátrak és az igazságkeresők hivatása volt! Igen volt akit üldöztek e miatt,de kitartott! Volt akit megfosztottak mindenétől, sőt az életétől is de a végsőkig kitartott a hivatása mellet! Az akit manapság más célok vezéreltek erre a pályára inkább HAGYJA EL!
Kérem a sajtót a médiát az eredeti hivatásához méltón álljon az ügyünk mellé,álljon a nép mellé mert az a tragédia ami most Magyarországon az emberek többségét érinti, NEM HALLGATHATÓ EL!
Bízunk Önökben,előre is köszönjük!
FELHÍVÁST intézek a rendvédelmi hatóságokhoz és valamennyi állományban lévő hivatásoshoz, beosztás és rangfokozattól függetlenül!
Kérjük Önöket NE nyújtsanak segítséget közönséges bűnözőknek, becsületes ,tisztességes emberek kifosztásához, földönfutóvá tételéhez, halálba hajszolásához!
Mi Önök mellett állunk az Önöket ért jogsérelem ügyében! Kérjük az Önök lojalitását a mi ügyünkben! Mossuk tisztára együtt a SZOLGÁLUNK ÉS VÉDÜNK!jelmondatot!
Bízunk Önökben is és előre köszönjük a védelmet!
a jegyzetet készítette: Marosi Kata sok millió károsult és elhunyt áldozat nevében
Válasz Katának!
Összefacsarodott a szívem. Én mint sorstársad el is restelltem magam, mert végül is mi a párommal mit bukhatunk? Az autót? Meg még bírjuk is valamelyest mert előtörlesztettünk még tavaly. Fiaink kirepültek és van munkájuk. Bizony hatalmas az a gyalázat, ami itt sújtja - nem csak a devizaadósokat hanem a - nemzetet. Embertelen világot élünk.
Jaj-jaj kihez, kikhez szólsz?
A politikához? Ahhoz az úgynevezett politikai elithez, akik húsz év alatt szó szerint eladták az országot (piacainkat, termelő kapacitásainkat, egyéb javainkat) illetve fejenként két millió állam adósságal leterhelték még az unokáinkat is?
- Az ügyvédekhez? Akik az emberi aljasság, gonoszság, felelőtlenség vámszedői? Akik már itt mutatják magukat, hogy - jó pénzért - megmentenek minket de nem ígérhetnek biztos sikert? Kata! Ők ezen - a mi bajunkon - csak nyerhetnek.
- Sajtó, média? Az a sajtó és az a média akiknek a banki befektetők a gazdáik? Akik még egyetlen egyszer sem tették fel egyenesen a kérdést sem a bankárok képviselőinek, sem a magyar állam képviselőinek, hogy hogy is képzelik azt, hogy az emberekre közel dupla törlesztő részleteket tolnak rá a bankok? A világon nincs ilyen.
- A rendvédelem embereinek? Azoknak, akik a saját jogaik megvédésére sem képesek?
Jaj-jaj Kata!
Nézz körül, kikkel vagy körülvéve! Hol van az a 150 ezer "bajba került" devizaadós, akinek már 90 napon túli tartozása lett felhalmozva és vár rájuk a banki csomag, miközben már megindultak a kilakoltatások? Azon a demonstráción is, amit nekik szerveztek itt Budapesten megjelentek vagy nyolcvanan? Kik is? Az érdeklődők? A legutóbbi demonstráción - az Élőlánc a devizaadósokért - sem voltak többen 300 főnél.
Én magam - és segítőim - lassan egy hónapja elindítottuk a Devizaadósok Érdekvédelmi Szövetsége szervezését. Magunknak, azoknak közülünk, akik tenni is szeretnének - nem csak bújni - az üldöztetések ellen, mert az ami már itt megy, az ÜLDÖZTETÉS. Fel is tehetnénk bátran a "fekete szalagot", amit Pataky Attila mutatott be a médiában. De hol vagyunk mi? Hol vagyunk mi devizaadósok? A www.devizaados.eu szervezési - kommunikációs oldalunkra a mai napig összesen 82, írd és mondd nyolcvankettő devizaadós regisztrált. Pedig legalább hatezer címre juttattuk el az üzenetet. Hogy lesznek így pertársaságaink? (A pertársaságot kínáló ügyvéd urak sem vállalnak mindent. Vidéket nem, autót nem. Lásd: www.pertarsasag.com ) Vannak akik a pertársaságot sem.
Lásd Kata!
Bújnak, lapulnak a sorstársaink Mint az üldözöttek mindig is. Nem kérik ismerőseik, a társadalom segítségét, nem hivatkoznak az emberek igazságérzetére. Vannak persze helyettük fogadatlan prókátorok, nagyarcú farizeus tanácsadók, akik már gyűjtik az adatainkat, hogy megmentsenek és tanácsot adjanak, na meg ügyvédet javasoljanak. Attól a szájkaratétól, ami az Interneten megy - például a Facebookon, ahová feltetted panaszod - egy tapodtat sem lép előre semmi.
Bújnak, lapulnak a sorstársak, és nem találjuk őket. De nem is csoda, mert a médián keresztül a politikával összejátszva nyomorítóink újra-és újra megjátsszák a "tedd bűnbakká az áldozatot". Csupa "megmentőt látni" de sorstársat?
Megkönnyeztem panaszod és csak erősödött bennem az elszántság, hogy csak nem adhatjuk fel. Addig szervezzük, amíg csak bírjuk a szövetséget, hogy a csalókat, tolvajokat bíróság elé állíthassuk és lesújthasson rájuk a törvény szigora. Hogy megvédjük javainkat, életünket.
Adja a Teremtő, hogy a bíróságokról dolgunk végeztével térhessünk vissza, hogy fel ne lobbanjanak az elkeseredés, a kilátástalanság pusztító tüzei. Mert bizony, ha onnan is igazunk nélkül térünk vissza, úgy más út nem is marad ...
Bejegyezte: László Géza Tilk dátum: kedd, szeptember 06, 2011
Felveszem a bukósisakomat ...
Devizaadósok Szövetsége: Mi a teendő
Bejegyezte: László Géza Tilk dátum: hétfő, szeptember 05, 2011
Egy dísz hungarofób: Kertész Ákos véleménye rólunk
Ma már a második világháború borzalmaiért, a Holocaustért egyedül a magyar a felelős, mert a magyar nép az (a német néppel ellentétben), amelyik se be nem vallotta, meg nem gyónta a bűneit, se töredelmes bűnbánatot nem tanúsított, se meg nem fogadta, hogy soha többé, se bűnbocsánatért nem esdekelt.
Így aztán nem is kapott soha föloldozást!
Devizaadós Szövetség Gyorsjelentés 2011-09-05
Regisztrálás időpontja
2011-09-03 19:53:56
2011-09-02 13:52:05
2011-09-02 12:33:56
2011-09-01 13:59:52
2011-09-01 12:06:48
2011-08-29 13:26:49
2011-08-25 11:13:43
2011-08-25 09:58:54
2011-09-03 15:44:21
2011-09-02 09:10:17
2011-09-01 12:10:01
2011-09-01 12:00:37
2011-09-01 11:46:53
2011-08-31 19:23:21
2011-08-30 17:25:19
2011-08-28 23:31:20
2011-08-28 21:19:24
2011-09-01 10:44:23
Az ING Bank NV Magyarországi Fióktelepe
2011-09-04 20:43:28
2011-09-02 21:41:36
2011-09-01 12:17:28
2011-08-29 20:01:53
2011-08-28 17:48:50
2011-08-28 16:51:36
2011-08-25 18:54:06
2011-09-04 20:21:07
Budapest Hitel és Fejlesztési Bank Rt.
2011-09-03 10:00:10
CIB Bank Zrt..
2011-09-01 12:22:26
2011-08-31 20:34:44
2011-08-29 19:23:07
2011-09-01 09:28:37
Erste Bank Hungary Nyrt..
2011-08-31 18:31:26
2011-08-29 19:58:57
2011-08-29 11:14:16
2011-08-29 11:07:27
2011-08-25 15:38:43
2011-08-26 13:28:16
FHB Jelzálogbank Nyrt..
2011-09-02 10:24:45
K & H Bank Zrt..
2011-09-02 08:59:50
2011-09-01 13:46:34
2011-08-31 19:59:15
2011-08-31 17:19:20
2011-08-31 15:37:59
2011-08-26 13:54:22
2011-08-26 11:51:49
2011-08-30 06:40:10
KDB Bank (Magyarország) Kft.
2011-09-04 09:23:11
Magyarországi Volksbank Zrt.
2011-09-03 19:50:59
MKB Bank Zrt..
2011-09-01 14:36:02
2011-08-31 16:24:48
2011-08-31 21:51:45
2011-08-31 15:55:47
2011-08-25 21:54:16
2011-08-25 20:29:28
2011-08-24 18:31:25
2011-09-04 22:49:45
Raiffeisen Bank Zrt..
2011-09-01 15:11:56
2011-08-31 23:03:30
2011-08-26 13:24:08
2011-08-26 08:14:14
2011-08-30 21:10:38
UniCredit Bank Hungary Zrt..
Bejegyezte: László Géza Tilk dátum: vasárnap, szeptember 04, 2011
Devizaadósok: Ki fizeti meg a … mit is?
Célkeresztben az ingatlanértékelők is?
© Tilk László Géza www.ingatlanertek.hu
A média tele van a „devizaadósok megmentése” híreivel. Már majdnem mindenki nyilatkozott is a devizaadósokról – úgymint a János és a város – és a „bajba jutott devizaadósok megmentése” rögzült gumicsontként a médiában. Bajba jutott? Hát? A deviza-elszámolású kölcsönszerződések egy különleges tulajdonságára derült fény, miszerint lehetőséget ad a kölcsön nyújtónak egyre növekvő havi tartozások könyvelésével eljutni abba a helyzetbe, mikor már a nyilvántartott tartozás jóval meghaladja a fedezet értékét. Mindennek pedig elképesztő – társadalmi robbanással járó - jogi és társadalmi következményei mutatkoznak.
Elképesztő élethelyzetek tömeges megjelenése
No ez a „könyveléstechnika”, elszámolás tömegesen árverésekhez és a végrehajtásokhoz vezet, a fedezetek (autó, lakóingatlan, ingatlan) piacán, úgymint autópiac, ingatlanpiac. Ezeken a deprimált piacokon ma vagyoni (fedezeti) értéken eladni valamit szinte lehetetlen, éppen a hitelválság miatt. Mindez azzal jár, hogy amikor az adóstól (esetünkben devizaadóstól) elveszik a fedezetet és árveréssel értékesítik, a vagyoni (fedezeti) érték 25 -30 %-a ami befolyhat. Így állhatnak elő olyan elképesztő élethelyzetek, hogy egy 10 milliós kölcsönnél például 3 millió forintért elkótyavetyélődik az ingatlan (volt tulaj az utcán) ám ez nem elég a banknak, mert még ezen felül is terhelheti az adóst egy igen jelentős „könyvelt” tartozás, ami még a fedezeti értéket is meghaladja. Például 13 millió forint, amit aztán a kilakoltatott és mondjuk munkanélkülivé vált adós két életen keresztül sem lenne képes kifizetni. Egyre többen pedzegetik is kis hazánkban a magáncsőd intézményét és az úgynevezett „elsétálás” jogát.
Emberek halnak meg és családok mennek tönkre
A végrehajtóktól származó információk szerint ugyanis a végrehajtásra kerülő ügyekben a kölcsönadósok 10 %-a öngyilkos lesz, 80 %-ban elválnak, azaz szétesnek a családok majd a túlélők a fekete munkába és külföldre menekülnek. Maga a jelenség közvetlenül mintegy 150 ezer családot veszélyeztet, közvetve pedig 350 ezret, azaz közel egy millió magyar állampolgárt. Közben megy a felelős keresés és az egymásra mutogatás. A banki szereplők – akár egy tibeti imamalom – egyre azt hajtogatják, hogy ők jogszerűen, törvényesen járnak el. Látszólag valóban, mert a gyakorlatuk jogalapja mindig egy-egy szerződés, melyben a felek kötelezettségeket vállaltak és a szerződés szerint amennyiben valaki nem teljesíti szerződésben vállalt kötelezettségét, úgy annak jogkövetkezményei vannak. Ezek a következmények pedig végrehajtásokban testesülnek meg. Amelyeket – amint azt tapasztalhatjuk – elnyomorodás, kilátástalan helyzetbe kerülés és bizony nem ritkán halál követ. Egyre ingerültebb a társadalom. Végletekig vulgarizálva ez úgy is megjelenik a köztudatban, hogy az idegen bankok, ölik pusztítják a magyarokat. Senkinek nem kell honunkban magyarázni, hogy ez minek a melegágya. Aki keres az talál, már most a társadalom egy nem jelentéktelen körében megjelent a bűnbak keresés, amit csak gerjeszt a felelős tényezők egymásra mutogatása. Ékes példája ez a deviza-eladósodás problémacsomag a „szarnak bajnak nincs gazdája” népi megfigyelésre.
A célkeresztben
A célkeresztben ma a devizaadósok állnak. Az ő kitettségük a legnagyobb. Ugyanis ha bármilyen ok miatt 90 napot meghaladó törlesztési késedelembe esnek, úgy a rafináltan megkötött szerződések alapján már indulhat is a végrehatás úgy, hogy a fedezet nem takarja a könyvelt tartozást, miáltal megy a lecsóba az autó, a lakás és ezt követően is mint szamáron a fül hatalmas követelése marad a banknak és a végrehajtóknak. A végrehajtáson túlesett nincstelen még adósrabszolgává is válik. Amíg ez csak szórványosan fordult elő, akkor is volt zúgolódás, ám ahogy most tömegesen zajlik minden - és látható az is milyen tömegeket érinthet - egyre növekszik a népharag is.
Egy tagnapi nyilatkozat alapján súlyos árnyék vetődik az ingatlanértékelőkre is. A nyilatkozatot egy gazdasági szakember, a Corvinus Egyetem Pénzügyi Tanszékének a vezetője tette. A nyilatkozat, illetve állásfoglalás lényege az a jogértelmezés, miszerint az adóst a fedezet értékén túli kötelezettség nem terhelheti, hiszen annak felértékelését a bank végeztette a forgalmi értékelőkkel, így ha ebből eredően kár keletkezett – hiteltartozás – az semmiképpen nem terhelhető a devizaadósra. Igen ám, de a banki könyvelésekben szereplő tartozás lényegesen meghaladja már az eredetileg megállapított fedezeti értékeket, a jelenlegi piaci értékekről már nem is szólva. Csak egy durva példával, a fedezet (ingatlan) értékét anno 2004 évet követően mondjuk 10 millió forintban állapították meg az ingatlanértékelők. Az ingatlant jelenleg - jó ha - 3 millióért veszi be a piac, míg tartozásként a bank nyilvántart 13 millió forintot. Ilyenkor a fedezet árverésen elmegy, ugye 3 millióért és ott marad 10 millió „tartozása” a devizaadósnak. No erre nézve nyilatkozott úgy a szakember, hogy ez semmi esetre sem illetheti a devizaadóst. Ezt a balhét másnak kell elvinni. Hát ugye ki másnak is a két szerződő fél közül, ha nem a banknak. No itt indul aztán a dominó. A bank ugyanis a fedezet értékét úgy határozta meg, hogy úgymond független ingatlanforgalmi szakértőkkel (társaságok, magánvállalkozók) forgalmi értékelési szakvéleményt készíttetett. Ebben a forgalmi értékelési szakvéleményekben leírt, forintban összegszerűen kifejezett úgynevezett forgalmi értéket vette alapul a fedezeti érték megállapításánál. Ha tehát a fedezeti érték „nem működik” mert a piac nem azt mutatja, úgy a forgalmi értékelő végezte „rosszul” a dolgát és ezzel kárt okozott. Ergo kártérítési kötelezettséggel tartozik, magyarul a bedőlt hitelnél megjelenő gazdátlan 10 milliós sár övé. A bank az ingatlanértékelőkkel kötött „oroszlánszerződések” alapján „jogszerűen” jár el akkor, mikor az így keletkező kárát az ingatlanértékelőre terheli.
Kit talál a kő?
Az hogy ez a felvetés mennyire nem légből kapott, mi sem mutatja ékesebben mint az, hogy ezzel a helyzettel a Magyar Ingatlanszövetség már 2009. évben foglalkozott. (Dr. Buza Ottó az értékbecslői felelősségről.) Melynek a lényege az, hogy ha netán ilyen előfordulna, akkor a MAISZ tag ingatlanértékelő társaság (magánvállalkozó) mögött ott áll a szakmai fedezetbiztosítás. Mit is jelentene ez? Hát azt, hogy a példánkban gazdátlanul kóválygó 10 millió forint (könyvelt) követelés, a biztosító társaságra hullana. No ehhez viszont vajon a biztosító ( Groupama Garancia Biztosító ZRT ) mit szól? Legkevesebb ugye, hogy vitatja, mert ha ez a fa rádőlne, hát kétséges hogy képes lenne a „károk” megtérítésére.
Szép kis történet ugye?
Ezt a képet még az is bonyolítja, hogy a jelzálog-hitelrendszer bevezetésével felfutó kölcsönkihelyezések és az ezzel járó tömeges ingatlanértékelési igény is meghozta a maga dolgait. A bankok ugyanis köztudottan a 2004 évet megelőző időszakban alulértékeltették a „független” értékelőkkel az ingatlanokat. Ha nem azt az értéket hozták ki a „listán lévő” értékelő társaságok (magánvállalkozások) amit a banki fedezetértékelés elvárt, úgy máris kikerültek az ügyfelek által „választhatók” listájáról. Nesze neked függetlenség, ugye? Ezt a listázási gyakorlatot már 2002 évtől keményen támadták egyes szakmai érdekvédelmi szervezetek, ám ezek a tiszta versenyt követelő próbálkozások sorra hullottak vissza a bankok betonfaláról és vesztek el a banktitkok félhomályában. Így történhettek meg aztán azok a szórványos esetek, amikor 100 milliós értékű ingatlanok mentek el 30 milliókért. Ilyen esetekkel a média is és az állampolgári jogokat védő ombudsman is foglalkozott, ám ugyanúgy nem mentek semmire a banki gyakorlattal szemben, ahogy most is látszik a devizaadósok esetében. A bankok beásták magukat a jog bástyái mögé és nem volt se ember se isten, aki kibombázhatta volna őket pozícióikból.
A lényeg az, hogy nem elég hogy ráverik a devizaadósra a könyvelt adósságot, hanem még magát az ingatlant is alacsonyabb áron viszik be árverezésre, mint az indokolt lenne. Nem mindegy ugye, hogy minek a 35 %-a az az ár, amiért elvihetik az ingatlant. (10 milliónak, avagy 8 milliónak a 35 %-a.)
Bizony-bizony. A „prudens” és óvatos értékeltetés hozadékaként nem ritkán a 10 milliós piaci értékű ingatlant 8 millió forintra alul értékeltettek. Persze ennek ellenkezője is megjelent a banki gyakorlatban, a mintegy harminc ezres nagyságrendű Fészekrakó program (2004-2006) idején. Ekkor ugyanis, miután az állam vállalta a kezességet ezen hitelek bedőlése esetén, a bankok felül értékeltették az itt megjelenő fedezetet képező ingatlanokat, hogy minél nagyobb összegű hitelt nyomhassanak ki. Nem mellesleg jelezhetjük, hogy e hitelkihelyezés során a Központi régióra (Budapest és Pest megye, ahol van és volt ingatlanforgalom) e hitelekből mindösszesen 3 % , azaz írd és mondd három százalék jutott. Eleve tudható volt, hogy ha a fészekrakó hitel bedől, az ingatlan nem is jelent tényleges fedezetet. A Fészekrakó program során előállt ingatlanfedezet tehát - úgy ahogy van - egy ma is ketyegő bomba, mely az állami büdzsét veszélyezteti. Abban ugyanis vita nem is lehet, hogy ha a „fészekrakók” nem fizetnek, úgy akkor a magyar állam a kezes. Aztán ha pénzéhez akar jutni az állam, ő árvereztethet. Létezik olyan politikai erő ma Magyarországon, aki ezt felvállalná? Na ugye hogy nincs, így azt a veszteséget valahogy bele sumákolják az állami kiadásokba.
Az ingatlan-értékelőknek vannak szakmai érdekvédelmi szervezetei. Léteznek tehát azok a civil szervezetek, amelyek, ha bajba kerülnek az érintettek - ez esetben az ingatlanértékelők - úgy megszervezhetik az ellenállást, a védelmet. Elvileg jogilag is képviselhetik tagjaikat, tehát feljelenthetik, bíróság elé citálhatják az ellenérdekű feleket, így akár a bankokat is a törvénytelen gyakorlat folytatásáért, az oroszlánszerződésekben kikötött kényszer kezességért, miután a dominóelv alapján nem zárható ki annak a veszélye, hogy a bankok a CHF hiányukat – ha másokra nem tudnák ráverni - velük akarnák megfizetni, hibás teljesítésre hivatkozva.
Mindez – ma még - nem mondható el a devizahitelesekről, miután a társadalom minden rétegéből verbuválódtak, nem egy szakmába tartoznak, sőt nem is ismeri egymást. Jelenleg nincs olyan civil szervezet, mely devizahitelesekből állna, egyben azok érdekeit védené. A „megmentő szervezetek” mögött – sajnos - többnyire szolgáltatók, akik ilyen cumival gondolják eladni szolgáltatásaikat (ügyvédek, jogtanácsosok) vagy a politika (ellenzék) áll, hogy mutassa ők állnak a bajbajutottak mellett, nem a kétharmad.
A devizaadósok EU jog szerinti önvédelmére napjainkban szerveződik a Devizaadósok Érdekvédelmi Szövetsége, melynek elérési pontjai a
www.devizaados.eu
http://www.facebook.com/groups/165498893526088/
Ezen mozgalom – szövetség és pertársaságok szerveződése - támogatását az ingatlanszakmai szervezetek közül a MIÉSZ már nyíltan felvállalta, egyetértve azzal, hogy a vitás kérdésekben a bíróság legyen a mértékadó, azaz a devizaadósok pertársaságokkal vigyék bíróság elé a jelenleg érvénybe lévő kölcsönszerződéseiket, hogy azokat a bíróság megtévesztés jogcímén megsemmisíthesse, majd alkalmatlanság jogcímén az EU normáknak megfelelő forintszerződésekké alakítsák a szerződő felek, úgy hogy azok teljesíthetők legyenek a szerződő felek részéről egyaránt
A devizaadósok és az ingatlanértékelők stratégiai szövetsége már csak azért is érdeke az ingatlanértékelőknek, hogy az elszámolásnál a bankok ne háríthassák rájuk a „könyvelt károkat”, avagy ha mégis erre dőlne a fa, úgy akár a biztosítótársaságokkal szemben, akár a banki oroszlánszerződések bíróság előtti bizonyításához természetes szövetségesekre tegyenek szert a devizaadósok személyében, akiknek az ingatlanjaikat éppen ők értékelték felül, avagy alul, ám kényszer hatására.
A tényleges felelősök
Jelen sorok írója nézőpontja szerint ugyanis, mind a devizahitelesek, mind pedig az ingatlanértékelők egyaránt vétlenek a jelenleg eszkalálódás előtt álló helyzet előidézésében. Akik a ludasok ebben a történetben, azok:
- A mindenkori Országgyűlés, a rossz törvények okán, mulasztás vétségében,
- A Magyar Nemzeti Bank, a külföldi bankok garázdálkodásának engedélyezésében,
- A Monetáris Tanács, a károkozó kamatpolitika formálása miatt, mert a magas kamatláb volt a melegágy,
- Pénzügyi Szervezetek Állami Felügyelete az alkalmatlan szabályozása okán,
- Magyar Bankszövetség és tagjai, a deviza-elszámolású alkalmatlan hiteltermék bevezetésével és a folytatott gyakorlattal
Egyben ne feledkezzünk azért meg a lelkes hitelközvetítőkről seregéről sem, akik nem is rossz pénzért – jutalékért - beszéltek rá tömegeket olyanra, amiről maguk sem tudhatták, mi lesz a következménye.
No emberek itt helye nincs – itt meghalnak - annak a cinikus szellemi sznobságnak betudható „véleményeknek”, hogy a magyar pénzügyi kultúra a béka segge alatt van.
Gubcsi Lajos: HŰ SZÓ, HÁBORGÓ Ex lacrimis Hungaror...
Egy dísz hungarofób: Kertész Ákos véleménye rólunk...

References: bíróság 
 bíróság 
 bíróság 
 bíróság 
 bíróság 
 bíróság